ตร.เชียงรายวิสามัญแก๊งยา มือยิง ร.ต.อ. ดับ-สาหัส ระหว่างหนีไปพม่า
เครดิตภาพ : มรกต 21,คืบหน้าเหตุคนร้ายใช้อาวุธปืนยิงต่อสู้ตำรวจเชียงราย ขณะเข้าทำการจับกุมคดียาเสพติดตามหมายศาล ร.ต.อ. ถูกยิงเสียชีวิต 1 นาย บาดเจ็บอีก 1 ล่าสุด คนร้ายถูกวิสามัญแล้ว หลัง จนท.ระดมกำลังปิดล้อมรอยต่อข้ามพรมแดนพม่า และเกลี้ยกล่อมแต่ไม่ยอมมอบตัว กลับใช้ปืนยิงขู่ พร้อมจับเป็นเพื่อนที่ช่วยพาหนีได้ 1 ราย,วันนี้ 30 ธ.ค.59 ผู้สื่อข่าวรายงานความคืบหน้าเหตุนายพรชัย ศรีสวัสดิ์ ใช้อาวุธปืนยิงต่อสู้กับเจ้าหน้าที่ตำรวจชุดสืบสวนตำรวจภูธรจังหวัดเชียงราย ขณะนำกำลังเข้าทำการจับกุมในคดียาเสพติดตามหมายศาล บริเวณเฮือนภูวิวรีสอร์ท เลขที่ 274 บ้านม่วงคำ ม.4 ต.นางแล อ.เมืองเชียงราย ตรงข้ามโรงเรียนเม็งรายมหาราชวิทยาคม บนถนนแม่ข้าวต้ม-ท่าข้าวเปลือก เมื่อวานนี้ (29 ธ.ค.) เวลาประมาณ 12.30 น. จนทำให้ ร.ต.อ.นพพร ยาวิราช รองสารวัตรธุรการ สภ.แม่จัน ช่วยราชการ กก.ภ.จว.เชียงราย ถูกยิงกระสุนเข้าตาขวาเสียชีวิตในที่เกิดเหตุ และ ร.ต.อ.ยศดนัย ชัยวงศ์ รองสารวัตรสืบสวน กก.ภ.จว.เชียงราย ถูกยิงกระสุนเข้าที่ช่องท้องได้รับบาดเจ็บสาหัส,จากนั้น  พล.ต.ต.คงเดช พรหมมิจิตร รอง ผบช.ภาค 5 พ.ต.อ.สันติ กองสมัคร ผกก.สส.บก.ภจ.เชียงราย พร้อมด้วย พ.ต.อ.บุญวาส มังคลาราช ผกก.สภ.แม่ฟ้าหลวง พ.ต.ท.เอกชัย เพียรรอดวงษ์ รอง ผกก.สภ.ห้วยไคร้ อ.แม่สาย ได้ระดมกำลังผสม ทหารพราน ชก.ทพ.31 นปภ.เชียงราย และตำรวจ สภ.แม่จัน สภ.แม่ฟ้าหลวง สภ.แม่สาย และ สภ.เกาะช้าง จำนวน 200 นาย ปูพรมเข้าตรวจสอบไล่ล่าคนร้ายมาให้ได้โดยเร็ว โดยเข้าตรวจสอบรีสอร์ต พื้นที่ตะเข็บชายแดน อ.แม่ฟ้าหลวง 9 เป้าหมาย บ้านพักกลุ่มเครือข่ายยาเสพติด อ.แม่ฟ้าหลวง อ.แม่จัน และอ.แม่สาย 20 จุด ,(แก๊งยาบ้าเหิมยิง ร.ต.อ.ตาย 1 เจ็บ 1 ขณะเข้าจับกุม ตร.ระดมกำลังไล่ล่า),รวมถึงตรวจค้นบ้านของนายวรพงษ์ มาเยอะ อายุ 35 ปี 109 หมู่ 6 ต.แม่ไร่ อ.แม่จัน จ.เชียงราย เครือข่ายยาเสพติดของนายพรชัย ไม่พบตัวนายวรพงษ์ อยู่บ้าน มีเพียงเสื้อผ้าและโทรศัพท์มือถือ 1 เครื่อง ที่มีเบอร์ติดต่อนายพรชัย,ขณะที่พล.ต.ต.ธนยินทร์ เทพรักษา ผบก.เชียงราย กล่าวว่า ได้จัดกำลังออกไล่ล่าติดตามตัวคนร้าย มีผลความคืบหน้าอยู่ตลอดเวลา และสืบสวนรวบรวมพยานหลักฐานเสนอขอต่อศาล พิจารณาอนุมัติออกหมายจับแล้ว และได้ระดมกำลังปิดล้อมตามแนวตะเข็บชายแดนและพื้นราบ ออกตรวจค้นกดดันทุกพื้นที่ คาดว่าจะสามารถจับกุมตัวได้อีกไม่นานนี้,ล่าสุด เมื่อเวลาประมาณ 12.00 น. วันนี้ 30 ธ.ค.59 นายพรชัย ศรีสวัสดิ์ อายุ 39 ปี ชาว อ.แม่สาย หรือ ชัยป่ายาง คนร้ายที่ใช้อาวุธปืนยิงต่อสู้กับเจ้าหน้าที่ และเป็นผู้ต้องหาที่มีหมายจับคดียาเสพติด 5 แสนเม็ดที่ อ.แม่จัน ได้ถูกเจ้าหน้าที่วิสามัญฆาตกรรมแล้ว,       ,หลังจากที่เจ้าหน้าที่ได้ระดมกำลังกว่า 200 นาย ออกติดตามไล่ล่าคนร้าย จนทราบว่า นายพรชัย ได้ติดต่อเพื่อนอีกรายให้ช่วยพาหลบหนีข้ามพรมแดนไปยังประเทศเมียนมา บริเวณพื้นที่เทือกเขาใน อ.แม่จัน รอยต่อ อ.แม่ฟ้าหลวง จึงได้กระจายกำลังปิดล้อมพื้นที่ดังกล่าว,พร้อมเกลี้ยกล่อมให้ นายพรชัย และเพื่อน ออกมามอบตัว กระทั่งเพื่อนยอมมอบตัว แต่นายพรชัย ยังไม่ยอมมอบตัว กลับวิ่งหลบหนี และใช้อาวุธปืนยิงใส่เจ้าหน้าที่ตำรวจจึงจำเป็นต้องยิงตอบโต้เพื่อป้องกันตัว จนกระสุนปืนได้ถูก นายพรชัยหลายนัด บริเวณท้องและหน้าอก เสียชีวิตเมื่อช่วงเที่ยงที่ผ่านมา,       ,สำหรับความคืบหน้าจะรายงานให้ทราบต่อไป.
คืบหน้าเหตุคนร้ายใช้อาวุธปืนยิงต่อสู้ตำรวจเชียงราย ขณะเข้าทำการจับกุมคดียาเสพติดตามหมายศาล ร.ต.อ. ถูกยิงเสียชีวิต 1 นาย บาดเจ็บอีก 1 ล่าสุด คนร้ายถูกวิสามัญแล้ว หลัง จนท.ระดมกำลังปิดล้อมรอยต่อข้ามพรมแดนพม่า
ยิงตำรวจตาย,แก๊งยาบ้ายิงตำรวจตาย,พรชัย ศรีสวัสดิ์,เฮือนภูวิวรีสอร์ท,เชียงราย